rejauldu/bengali-wikipedia huggingface dataset:
ড. ভেরা আলেকজান্দ্রাভনা নোভিকোভা   (১৬ ফেব্রুয়ারি  ১৯১৮  - ১০ এপ্রিল  ১৯৭২) ছিলেন একজন বাংলা ভাষা ও সাহিত্য বিশেষজ্ঞ রুশ অধ্যাপিকা। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৫১৭,   সংক্ষিপ্ত জীবনী ভেরা আলেকজান্দ্রাভনা নোভিকোভার জন্ম তৎকালীন   সোভিয়েত ইউনিয়নের  বর্তমানে  রাশিয়ার  মস্কো শহরে। ১৯৩৫ খ্রিস্টাব্দে বিদ‍্যালয়ের পাঠ শেষে প্রাচ‍্যবিদ‍্যা নিয়ে পড়াশোনার জন‍্য তৎকালীন লেলিনগ্রাদ বিশ্ববিদ‍্যালয়ে অধুনা সেন্ট পিটার্সবার্গ রাষ্ট্রীয় বিশ্ববিদ্যালয়ে ভর্তি হন। ১৯৪০ খ্রিস্টাব্দে তিনি  স্নাতকোত্তর ডিগ্রি লাভ করেন।  বিশ্ববিদ্যালয়ের ওরিয়েন্টাল সেমিনারি বিভাগের অধ‍্যাপক প্রমথনাথ দত্ত যিনি অধ‍্যাপক দাউদ আলি দত্ত নামে পরিচিত ছিলেন, তাঁর কাছে ভেরা নোভিকোভা বাংলা ভাষা শেখেন। পরে তিনি প্রখ‍্যাত ভারততত্ত্ববিদ  আলেক্সিয়েই পেত্রোভিক বারান্নিকফের অধীনে বঙ্কিমচন্দ্রের উপর গবেষণা করেন। ১৯৫৩ খ্রিস্টাব্দে তিনি  পিএইচডি অর্জন করেন। ইতোমধ্যে ১৯৫২ খ্রিস্টাব্দে তিনি সেন্ট পিটার্সবার্গ রাষ্ট্রীয় বিশ্ববিদ্যালয়ে ভারতীয় ভাষা বিভাগের প্রধান হন এবং আমৃত্যু বাংলা ভাষা সাহিত‍্যে অধ‍্যাপনা করেন। ১৯৫৬ খ্রিস্টাব্দে প্রশিক্ষণ ও গবেষণার কাজে কলকাতায় আসেন। তিনি রুশ ভাষায় রচনা করেন-   ঊনবিংশ শতকের বাংলা গদ্য সমকলন  বঙ্কিমচন্দ্র চট্টোপাধ্যায়: জীবন ও সাহিত্যকর্ম  তিনি রুশ ভাষায় রবীন্দ্র রচনাবলীর সম্পাদনা করেছেন। এছাড়াও তার বহু গবেষণা গ্রন্থ অপ্রকাশিত রয়ে গেছে।   সম্মাননা ১৯৭০ খ্রিস্টাব্দে ভেরা আলেজান্দ্রাভনা নোভিকোভা বঙ্কিমচন্দ্র - হিজ লাইফ অ্যান্ড ক্রিয়েশনস তথা (বঙ্কিমচর্চা) গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়াও তিনি সোভিয়েত সরকার কাছ থেকেও পদক দ্বারা সম্মানিত হন।  জীবনাবসান  ভেরা আলেকজান্দ্রাভনা নোভিকোভা কর্মরত অবস্থায় মস্কো-লেলিনগ্রাদে এক ট্রেন দুর্ঘটনায় ১৯৭২ খ্রিস্টাব্দের ১০ই এপ্রিল প্রয়াত হন।  তথ্যসূত্র  বিষয়শ্রেণী:১৯১৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:রুশ শিক্ষাবিদ বিষয়শ্রেণী:বাংলা ভাষা ও সাহিত্য বিষয়শ্রেণী:মস্কোর লেখক বিষয়শ্রেণী:রুশ ভারততত্ত্ববিদ বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:সোভিয়েত নারী লেখক বিষয়শ্রেণী:রবীন্দ্র পুরস্কার বিজয়ী
ইতিহাস    ঘটনাবলী    জন্ম   ১৭৫৬ইং - ভোল্‌ফগাং আমাদেউস মোৎসার্ট, অস্ট্রীয় সুরকার।  ১৭৮২ইং - তিতুমীর, একজন ব্রিটিশ বিরোধী বিপ্লবী।  ১৯০৫ইং - আবুল হাশিম, ভারত উপমহাদেশের প্রখ্যাত বাঙালি রাজনীতিবিদ।   ১৯৩৪ইং - এদিত ক্রসঁ, ফ্রান্সের সাবেক প্রধানমন্ত্রী।   মৃত্যু   ১৮৬০ইং - ইয়ানোস বলিয়ই, হাঙ্গেরীয় গণিতবিদ।  ১৯০১ইং - জুসেপ্পে ভের্দি, ইতালীয় সুরকার।  ১৯১৭ইং - নবাব ওয়াকার-উল-মুলক মৌলভী, নিখিল ভারত মুসলিম লীগের প্রতিষ্ঠাতা সাধারণ সম্পাদক।  ২০০৫ইং - শাহ এ এম এস কিবরিয়া, বাংলাদেশের অর্থমন্ত্রী।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
ইয়ান লৌদা (; জন্ম: ২৫ এপ্রিল ১৯৯৯) হলেন একজন চেক ব্যাডমিন্টন খেলোয়াড়, যিনি মূলত চেক প্রজাতন্ত্রের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  লৌদা চেক প্রজাতন্ত্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  ইয়ান লৌদা ১৯৯৯ সালের ২৫শে এপ্রিল তারিখে চেক প্রজাতন্ত্রের প্লজেনে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  লৌদা চেক প্রজাতন্ত্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:চেক পুরুষ ব্যাডমিন্টন খেলোয়াড় বিষয়শ্রেণী:চেক প্রজাতন্ত্রের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
thumb|300x300px|হেমন্ত ঋতুতে বিবাহ পঞ্চমী পালন করা হয়। হেমন্ত হল হিন্দু পঞ্জিকার শীতকাল শুরুর ঋতু বা হেমন্ত। এটি হিন্দু পঞ্জিকার অগ্রহায়ণ ও পৌষ মাস এবং  গ্রেগরীয় বর্ষপঞ্জির নভেম্বর ও ডিসেম্বর মাসে পড়ে।  হেমন্ত ছয়টি ঋতুর মধ্যে একটি, প্রতিটি দুই মাস স্থায়ী হয়, অন্যগুলো হচ্ছে- শিশির, বসন্ত, গ্রীষ্ম, বর্ষা এবং শারদ। এর আগে শারদ এবং পরে শিশির।  তথ্যসূত্র   উৎস   Selby, Martha Ann (translator). The Circle of Six Seasons, 2003,   Raghavan, V. Ṛtu in Sanskrit literature, Shri Lal Bahadur Shastri from Nepal, 1972.  বিষয়শ্রেণী:হিন্দু পঞ্জিকা বিষয়শ্রেণী:শীতকাল
thumb|right|জর্জ ডেভিড বার্কফ জর্জ ডেভিড বার্কফ (২১ মার্চ ১৮৮৪- ১২ নভেম্বর ১৯৪৪) ছিলেন একজন মার্কিন গণিতবিদ। তিনি গতি ব্যবস্থাসমূহ (dynamical systems) ও আর্গডিক তত্ত্বের (Ergodic theory) উপর গুরুত্বপূর্ণ অবদান রাখেন। বার্কফ তার প্রজন্মের গণিতবিদদের মধ্যে নেতৃস্থানীয় ছিলেন এবং তার সময়ে তাকে অনেকেই শ্রেষ্ঠ মার্কিন গণিতবিদ বলে বিবেচনা করতেন।  প্রারম্ভিক জীবন বার্কফ ১৮৮৪ সালের ২১শে মার্চ মিশিগানের ওভারিসেল শহরতলীতে জন্মগ্রহণ করেন। তার পিতা ডেভিড বার্কফ এবং মাতা জেন গেরট্রুড ডপার্স। গণিতবিদ গ্যারেট বার্কফ (১৯১১-১৯৯৬) তার পুত্র।  ব্যক্তিগত জীবন বার্কফ ১৯০৮ মার্গারেট এলিজাবেথ গ্রাফটাসকে বিয়ে করেন এবং তার সাথে বিবাহিত ছিলেন। দুজনের তিনটি সন্তান ছিল, বারবারা, গণিতবিদ গ্যারেট বার্কহফ (১৯১১-১৯৯৬) এবং রডনি।  তথ্যসূত্র  বিষয়শ্রেণী:১৮৮৪-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:রয়েল সোসাইটি অব এডিনবার্গের সভ্য
thumb|Domino effect events thumb|upright|(উপরে) ডোমিনো গুলো দাড়িয়ে রয়েছে, (নিচে) ডোমিনোসমূহ গতিশীল অবস্থায় আছে ডোমিনো ইফেক্ট অথবা chain reaction হচ্ছে ক্রমবর্ধমান হারে বাড়তে থাকা একটি প্রভাব; অর্থাৎ একই শিকলে বা চেইনের মধ্যে অবস্থানকালে একটি ঘটনা একদম একইরুপ অন্য ঘটনার সৃষ্টি করে, এক্ষেত্রে সবগুলো ঘটনাই একটি শৃঙ্খলের সাথে সংযুক্ত থাকে। উদাহরণস্বরুপ: অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে- এটি হচ্ছে ডোমিনো তত্ত্বের মূল কথা। বলবিদ্যা (mechanical) প্রভাবে, এটি অধিক পরিচিত এবং এনালজিতে ডোমিনোর (চিহ্ন বিশিষ্ট কাঠের ছোট চৌকোণা ঘুটি) ডোমিনোর শো হিসেবে ব্যবহৃত হয়। এটিকে চলন্ত ঘটনা সমুহেরর একটা সিরিজ বা পর্যায়ক্রম বলা যেতে পারে, যেখানে প্রতিটা ঘটনা ঘটনে সময়ের ব্যবধান খুবই স্বল্প। একে আক্ষরিক অর্থে (বাস্তব সংঘর্ষের পর্যবেক্ষণলব্ধ ঘটনা) ব্যবহার করা যেতে পারে আবার রুপক অর্থেও (একটি সিস্টেম যেমনঃ বিশ্বরাজনীতি বা অর্থনীতিতে নানা ঘটনা সংগঠিত হওয়ার জন্য ডোমেন প্রভাবকে দায়ী করা হয়)। এই ডোমিনো ইফেক্ট শব্দটি একইসাথে দুই অর্থে ব্যবহৃত হয়; যে ঘটনা অবশ্যম্ভাবী বা ঘটবে প্রায় নিশ্চিত সেখানেও এটি ব্যবহার করা হয় আবার যা অসম্ভব (যে ডোমিনো টা বামে দাড়িয়ে) এরকম বিপরীত ঘটনার ক্ষেত্রেও এও শব্দগুচ্ছ ব্যবহার করা হয়।  আরও দেখুন রিপল ইফেক্ট Rube Goldberg machine  Relevant physical theory: Butterfly effect Cascading failure Causality Chain reaction Snowball effect  Mathematical theory Mathematical induction  Political theory Domino theory  Social Chinese whispers  মিডিয়াতে উপস্থিতি ডোমিনো ডে  – সবচেয়ে বেশি সংখ্যক ডোমিনো পাথরের পরে যাওয়ার বিশ্ব রেকর্ড।  তথ্যসূত্র  আরো পড়ুন Impact Mechanics, W. J. Stronge, Cambridge University Press, 2004, ,   বিষয়শ্রেণী:Metaphors referring to objects বিষয়শ্রেণী:Causality বিষয়শ্রেণী:বস্তু-নির্দেশক রূপক বিষয়শ্রেণী:কার্যকারণ সম্পর্ক
ইমাম বাকির মসজিদ একটি শিয়া মসজিদ, যা কুয়েতর কুয়েত সিটির সুররা এলাকায় অবস্থিত। পুরুষদের নামাজ কক্ষটি ৬,০০০ জন উপাসকের ধারণক্ষমতা সম্পন্ন, আর নারীদের নামাজ কক্ষে প্রায় ২,০০০ জন উপাসক একসঙ্গে নামাজ আদায় করতে পারেন।   ২০১১ সালে এই মসজিদের ইমাম ছিলেন শেখ মুস্তাফা। ইমাম বাকির মসজিদ কুয়েতের অন্যতম বৃহৎ শিয়া মসজিদ। শুক্রবারের নামাজের জন্য বেশিরভাগ উপাসক দুপুরে উপস্থিত হন। মাগরিব নামাজের সময় প্রায় ২,০০০ জন মুসল্লি অংশ নেন। মসজিদটির নির্মাণকাজ ২০০৫ সালে শুরু হয় এবং ২০০৭ সালে সম্পন্ন হয়।   আরও দেখুন   মসজিদ  মসজিদের তালিকা   তথ্যসূত্র   বিষয়শ্রেণী:২১শ শতাব্দীর মসজিদ বিষয়শ্রেণী:কুয়েতের মসজিদ বিষয়শ্রেণী:২০০৭-এ সম্পন্ন মসজিদ বিষয়শ্রেণী:কুয়েতের শিয়া মসজিদ বিষয়শ্রেণী:শিয়া মসজিদ বিষয়শ্রেণী:২০০৭-এ এশিয়ায় প্রতিষ্ঠিত বিষয়শ্রেণী:২১শ শতাব্দীর এশিয়ার মসজিদ বিষয়শ্রেণী:২০০৭-এ কুয়েতে প্রতিষ্ঠিত
জারা হোফলিন (, ; জন্ম: ৮ জানুয়ারি ১৯৯১) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  হোফলিন সুইজারল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন জারা হোফলিন ১৯৯১ সালের ৮ই জানুয়ারি তারিখে সুইজারল্যান্ডের জেনেভায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হোফলিন সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৪৯.৫০ পয়েন্ট অর্জন করে নবম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ১৫৮.৭৫ পয়েন্ট অর্জন করে ষষ্ঠ স্থান অধিকার করেছেন।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৪৮.৯৬ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় নারী ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:অলিম্পিক স্বর্ণপদক বিজয়ী সুইজারল্যান্ডীয় বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
ছোটনাগপুর মালভূমি প্রজা পরিষদ (ছোটনাগপুর প্লেট পপুলার কাউন্সিল) ছিল ভারতের বিহারের একটি আদিবাসী রাজনৈতিক দল। ঝাড়খণ্ড পার্টি ভারতীয় জাতীয় কংগ্রেসে একীভূত হওয়ার পরে এটি ছিল বেশ কয়েকটি স্প্লিন্টার গ্রুপের মধ্যে একটি যা ১৯৬৭-১৯৭২ সালে আবির্ভূত হয়েছিল।Anheier, Helmut K., and Lester M. Salamon. The Nonprofit Sector in the Developing World: A Comparative Analysis. Johns Hopkins nonprofit sector series, 5. Manchester, UK: Manchester University Press, 1998. p. 225Ghosh, Arunabha. Jharkhand Movement: A Study in the Politics of Regionalism. Calcutta, India: Minerva Associates (Publications), 1998. p. 46Mishra, S. N., L. M. Prasad, and Kushal Sharma. Tribal Voting Behaviour: A Study of Bihar Tribes. New Delhi: Concept Pub. Co, 1982. p. 44   তথ্যসূত্র   বিষয়শ্রেণী:বিহারের বিলুপ্ত রাজনৈতিক দল
আবদুল্লাহ ইবন আলাভি আল-হাদ্দাদ (আরবি: عبد الله ابن علوي الحدّاد, রোমানাইজড: ʿAbd Allāh ibn ʿAlawī al-Ḥaddād; আরবি উচ্চারণ: [ʕbd ɑllah ibn ʕlwij ɑl-ħadda ]) (১৬৩৪ খ্রিষ্টাব্দে জন্মগ্রহণ করেন) একজন ইয়েমেনি ইসলামী পণ্ডিত ছিলেন। তিনি তাঁর পুরো জীবন ইয়েমেনের হাজরামাউত উপত্যকার তারিম শহরে কাটান এবং সেখানেই ১৭২০ খ্রিষ্টাব্দে (১১৩২ হিজরি) মৃত্যুবরণ করেন। তিনি আশ'আরি সুন্নি আকিদাহর অনুসারী ছিলেন এবং ইসলামী ফিকহে, ইমাম শাফেয়ীর অনুসারী ছিলেন।  যদিও তিনি সুন্নি মুসলমানদের (বিশেষত সুফিদের) মধ্যে একটি গুরুত্বপূর্ণ রেফারেন্স ছিলেন, সম্প্রতি তাঁর বইগুলো ইংরেজি ভাষাভাষী বিশ্বের মধ্যে মনোযোগ ও জনপ্রিয়তা পেতে শুরু করেছে। তাঁর বইগুলোতে ইসলামের বিশ্বাস, আমল ও আধ্যাত্মিকতার মূল স্তম্ভগুলো সংক্ষিপ্ত এবং আধুনিক পাঠকের জন্য সহজভাবে ব্যাখ্যা করা হয়েছে। এর মধ্যে উল্লেখযোগ্য কিছু কাজ হলো দ্য বুক অব অ্যাসিস্টেন্স, দ্য লাইভস অব ম্যান, এবং নলেজ অ্যান্ড উইজডম।   প্রাথমিক জীবন  আবদুল্লাহ (বা আবদুল্লাহ) জন্মগ্রহণ করেন ১০৪৪ হিজরির ৫ সফর, রবিবার রাতে (১৬৩৪ খ্রিস্টাব্দ) আল-সুবাইর নামক একটি গ্রামে, যা তারিমের উপকণ্ঠে হাজরামাউতে অবস্থিত। তাঁর পিতা ছিলেন আলাভি বিন মুহাম্মদ আল-হাদ্দাদ, একজন ধর্মপ্রাণ ও আল্লাহভীরু মানুষ। ইমাম আল-হাদ্দাদের পিতামহী সালমা ছিলেন জ্ঞান ও অলৌকিকতার অধিকারিণী একজন মহীয়সী নারী। তাঁর মা ছিলেন সালমা বিনত আইদারুস বিন আহমদ আল-হাবশি। তাঁর মাতামহ, আহমদ আল-হাবশি, ইমাম আল-হাদ্দাদের পিতাকে তাঁর ভবিষ্যৎ স্ত্রীর সাথে সাক্ষাৎ করার আগে বলেছিলেন, "তোমার সন্তানরা আমার সন্তান, এবং তাদের মধ্যে বরকত রয়েছে।"  তাঁর বংশপরম্পরা নিম্নরূপ রেকর্ড করা হয়েছে: তিনি আবদুল্লাহ বিন আলাভি, বিন মুহাম্মদ, বিন আহমদ, বিন আবদুল্লাহ, বিন মুহাম্মদ, বিন আলাভি, বিন আহমদ আল-হাদ্দাদ, বিন আবু বকর, বিন আহমদ, বিন মুহাম্মদ, বিন আবদুল্লাহ, বিন আহমদ, বিন আব্দুর রহমান, বিন আলাভি আম্ম আল-ফকিহ, বিন মুহাম্মদ সাহিব আল-মিরবাত, বিন আলি খালি কাসাম, বিন আলাভি আল-থানি, বিন মুহাম্মদ সাহিব আল-সাওমা'আহ, বিন আলাভি আল-আওয়াল, বিন উবাইদুল্লাহ, বিন আহমদ আল-মুহাজির, বিন ইসা আল-রুমি, বিন মুহাম্মদ আল-নাকিব, বিন আলী আল-উরাইদি, বিন জাফর আস-সাদিক, বিন মুহম্মদ আল-বাকির, বিন আলী ইবনে হোসাইন জয়নুল আবিদীন, বিন হুসাইন, বি আলি ইবনে আবু তালিব এবং ফাতিমা আল-জাহরা, যিনি মহানবী মুহাম্মদ (সা.)-এর কন্যা।  বা'আলাভি সাদের মধ্যে প্রথম ব্যক্তি যিনি "আল-হাদ্দাদ" (ইস্ত্রির কারিগর) উপাধি গ্রহণ করেন, তিনি ছিলেন ইমাম আল-হাদ্দাদের পূর্বপুরুষ, সাইয়্যিদ আহমদ বিন আবু বকর। সাইয়্যিদ, যিনি নবম হিজরিতে বাস করতেন, প্রায়ই তারিমে ইস্ত্রির দোকানে বসতেন, এজন্য তাকে আহমদ আল-হাদ্দাদ (আহমদ ইস্ত্রির কারিগর) বলা হত।   তথ্যসূত্র   বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:১৬৩৪-এ জন্ম বিষয়শ্রেণী:ইয়েমেনি সুফি বিষয়শ্রেণী:ইয়েমেনি সুফি সাধক বিষয়শ্রেণী:সুন্নি সুফি বিষয়শ্রেণী:মুজাদ্দিদ বিষয়শ্রেণী:ইয়েমেনি ইমাম বিষয়শ্রেণী:আশআরি ব্যক্তি বিষয়শ্রেণী:১৭২০-এ মৃত্যু বিষয়শ্রেণী:১৭শ শতাব্দীর আরব ব্যক্তি বিষয়শ্রেণী:১৮শ শতাব্দীর আরব ব্যক্তি
রাজপত সিংহ ডুগার (১৪ জুলাই ১৯০৯ - ১৯৯০) পশ্চিমবঙ্গের একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের সদস্য ছিলেন।  তিনি ১৯৫২ থেকে ১৯৭২ সাল পর্যন্ত চার মেয়াদে রাজ্যসভার সদস্য ছিলেন।  তিনি শ্রীমতী কমলা ডুগার ও দুই পুত্র রেখে যান।    তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
সঞ্চিত বালহারা হলেন একজন ভারতীয় আবহ সঙ্গীতের রচয়িতা, যিনি সঞ্জয় লীলা বনশালির ২০১৫ সালের মহাকাব্যিক ঐতিহাসিক প্রেমসংক্রান্ত চলচ্চিত্র বাজীরাও মস্তানী-এর সুর রচনা করার জন্য বিশেষভাবে পরিচিত।http://www.bollywoodhungama.com/moviemicro/criticreview/id/526719http://www.huffingtonpost.in/2015/12/18/bajirao-mastani-review_n_8836824.html শিক্ষাপ্রাপ্তি সঞ্চিত ২০১১ সালে পয়েন্ট ব্ল্যাঙ্ক সঙ্গীত বিদ্যালয় থেকে সঙ্গীত উৎপাদনা ও সঙ্গীত প্রকৌশলীর ডিপ্লোমা সম্পূর্ণ করেন। নেপথ্য সুর রচয়িতা হিসেবে চলচ্চিত্রের তালিকা   বছর চলচ্চিত্র ভাষা পাদটীকা  ২০১২তেরা মেরা ওয়াদাহরিয়াণি ২০১৫বাজীরাও মস্তানীহিন্দি২০১৮পদ্মাবতলাভেত্রি ২০১৯মণিকর্ণিকা: দ্য কুইন অব ঝাঁসীকলঙ্ক  পুরস্কার ও মনোনয়ন + বছর চলচ্চিত্র পুরস্কার বিষয়শ্রেণী ফলাফল  ২০১৬ বাজীরাও মস্তানী আন্তর্জাতিক ভারতীয় চলচ্চিত্র অ্যাকাডেমি পুরস্কার সেরা নেপথ্য সুর  আন্তর্জাতিক ভারতীয় সঙ্গীত একাডেমি পুরস্কার সেরা নেপথ্য সুর  মির্চি সঙ্গীত পুরস্কার বর্ষসেরা নেপথ্য সুর  জি সিনে পুরস্কার সেরা নেপথ্য সুর ২০১৯পদ্মাবতমির্চি সঙ্গীত পুরস্কারবর্ষসেরা নেপথ্য সুর  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার
সুতী নদী বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৭।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:গাজীপুর জেলার নদী বিষয়শ্রেণী:কাপাসিয়া উপজেলা বিষয়শ্রেণী:কালীগঞ্জ উপজেলা, গাজীপুর বিষয়শ্রেণী:শ্রীপুর উপজেলা, গাজীপুর
উইলসন পর্বত কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের  একটি পর্বত। ভৌগোলিকভাবে পর্বতটি কানাডিয় রকিজের অংশ।  উত্তরপূর্বে অবস্থিত ক্লাইন পর্বত, এই পর্বতের নিকটতম পর্বত চূড়া। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে উত্তর সাসক্যাচুয়ান নদী, মিস্টায়া নদী এবং হাউসে নদীর মোহনার ঠিক উত্তরে উইলসন পর্বতের অবস্থান।   ইতিহাস  ১৮৯৮ সালে নরম্যান কলি কানাডিয় রকিজের অভিযান চালানো অভিযাত্রী টম এডমন্ডস উইলসন (১৮৫৯-১৯৩৩)-এর সম্মানে এই পর্বতের নাম উইলসন পর্বত রাখেন। ১৯০২ সালে পর্বতারোহি জেমস আউটরাম ও ক্রিশ্চিয়ান কউফম্যান সর্বপ্রথম এই পর্বত আরোহণ করেছিলেন। ১৯২৪ সালে জিয়োগ্রাফিকাল নেমস বোর্ড অব কানাডা কর্তৃক আনুষ্ঠানিকভাবে উইলসন পর্বতের নাম গৃহীত হয়।   ভূতত্ত্ব  ব্যানফ জাতীয় উদ্যানের অন্যান্য পর্বতের মত উইলসন পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। উইলসন পর্বতের পশ্চিম এবং দক্ষিণ পৃষ্ঠ শক্তিশালী, পাথুরে খাড়ি দ্বারা চিহ্নিত, অন্যদিকে উত্তর এবং পূর্ব পৃষ্ঠ সম্প্রসারণশীল বরফের আচ্ছাদনে আবৃত যা উইলসন বরফক্ষেত্র নামে পরিচিত।   জলবায়ু  কোপেনের জলবায়ু শ্রেনীবিভাগ অনুযায়ী উইলসন পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। শীতকালে আবহাওয়ার পরিস্থিতি সিরাস মাউন্টেনের পশ্চিমদিকের ভিত্তি তথা উইপিং দেয়াল কানাডিয় রকিজের বরফ আরোহণের জন্য প্রধান অকর্ষণে পরিণত হয়। উইলসন পর্বতের বারিপাতে জমা পানি নেমে এসে সাসক্যাচুয়ান নদীর মাধ্যমে নিষ্কাশিত হয়।   পর্বত আরোহণের পথ  বাম|থাম্ব|280x280পিক্সেল|উত্তরদিক্গামী আইসফিল্ডস পার্কওয়ে থেকে উইলসন পর্বত। উইলসন পর্বতের তুষারাবৃত আরোহণ পথগুলি (শ্রেনীসহ) -   ড্যান্সিং উইথ কেওস – ডাব্লিউ আই ৬Mount Wilson Mountain Project  মিডনাইট র‍্যাম্বলার – ডাব্লিউ আই ৩  উইলসন মেজর – ডাব্লিউ আই ৩-৬  লেডি উইলসন'স রাইট টিট – ডাব্লিউ আই ৪  লেডি উইলসন'স ক্লিভেজ – ডাব্লিউ আই ৩  টোটেম পোল – ডাব্লিউ আ ৫ই  লিভিং ইন প্যারাডাইস – ডাব্লিউ আই ৬+  সানটোরি – ডাব্লিউ আই ৬  স্কিনি পাপি – ডাব্লিউ আই ৫  ফিল স্পেক্টার'স নাইটমেয়ার – ডাব্লিউ আই ৬  মিক্সড মন্সটার – এম৮ ডাব্লিউ আই ৫+   চিত্রশালা    ভৌগোলিক অবস্থান    তথ্যসূত্র    বহিঃসংযোগ    উইলসন পর্বতের আবহাওয়া  বিষয়শ্রেণী:আলবার্টার পর্বত বিষয়শ্রেণী:ব্যানফ‌ জাতীয় উদ্যানের পর্বত
নেপাল ঘোড়ুই হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে  তিনি পশ্চিমবঙ্গ বিধানসভায় রায়না বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিম বর্ধমান জেলার ব্যক্তি
__NOTOC__  Purpose The purpose of this template is to automatically convert and format currency from Pakistani rupees to other currencies (United States Dollars by default) applying adjustment for inflation where appropriate. Rates of exchange and inflation must be manually copied by editors therefore the template's output does not necessarily reflect the present exchange rates or price indices but, rather, reflects the rates and indices at the time of the last update.  Usage {{PKRConvert|rupee_value|currency_formatting|rounding  digits|nolink=(yes/no)|to=|year=}}   Parameters  A description of the template's parameters are listed below.    Field name  Usage  Descriptionrupee_value mandatoryThe value, in Pakistani rupees, that needs to be converted.  The template will not accept pre-formatted values (e.g. 1,234)currency_formattingoptional Used to represent larger numbers.  Available options include :  k – to represent thousand(s)  l – to represent lakh(s)  c – to represent crore(s)  m – to represent million(s)  b – to represent billion(s)  t – to represent trillion(s)   Brackets in the sense may be singular (or) plural.rounding_digits optional Used to round significant digits.  Negative values (-2, -3) can be used to round values to the nearest hundred or thousand, etc.  A value of "0" will drop paise or cent values from the converted number.  By default the conversion will be rounded to two significant figures.Refer to the Examples section below for more examples.nolink optional This parameter gives you the option of not internally linking currency names (Rupees and paise) and number names (lakh and crore).  By default, the parameter is set to "no" (i.e. it is set to link).  Currency and number names will be displayed with no links when the parameter is set to "yes".   Per WP:OVERLINK the currencies converted to are not linked.year optional This parameter allows for inflation.  Historic rupee values will be inflated to current values then converted.  to optional This parameter allows for conversion to various different currencies (and some combinations).  The US, Canadian, NZ and Australian dollars, the euro, the UK pound and the Bangladeshi taka are supported.    Examples  PKRConvert syntax  Results {{PKRConvert|1}}    {{PKRConvert|500}}    {{PKRConvert|0.05}}   {{PKRConvert|0.01}}   {{PKRConvert|0.86}}   {{PKRConvert|30|m}}   {{PKRConvert|0.72|m}}   {{PKRConvert|36|b}}   {{PKRConvert|36|b|-2}}   {{PKRConvert|0.80|B}}   {{PKRConvert|32|t}}   {{PKRConvert|400|c}}   {{PKRConvert|400|c|0}}   {{PKRConvert|19|k}}    {{PKRConvert|53|m|0|nolink=yes}}    {{PKRConvert|123|k|year=1990}}   {{PKRConvert|319|to=GBP}}    {{PKRConvert|753|m|year=2000|to=USD EUR}}     Updating It is important to keep the figures used in these conversions up to date.  Data for the exchange rates is kept at . Data for the inflation rate is at . Feel free to update these if you are able.    bn:টেমপ্লেট:PKRConvert pt:Predefinição:PKRConvert   ব্যবহার    আরও দেখুন
সান্ত্বনা চাক্‌মা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। ২০২৩ সালে ত্রিপুরা বিধানসভা নির্বাচনে তিনি পেনচারথাল বিধানসভা কেন্দ্র থেকে দ্বিতীয়বারের মতো বিধায়ক নির্বাচিত হন। বর্তমানে তিনি ত্রিপুরা রাজ্য সরকারের শিল্প ও বাণিজ্য মন্ত্রী হিসেবে দায়িত্ব পালন করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:চাকমা ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ভারতীয় বৌদ্ধ বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:ত্রিপুরা বিধানসভার নারী সদস্য
জামিল আহমেদ খান নভেম্বর ২০১০ থেকে জুন ২০১৩ পর্যন্ত সংযুক্ত আরব আমিরাতে পাকিস্তানের রাষ্ট্রদূত ছিলেন। এর আগে, তিনি এপ্রিল ২০০৯ থেকে নভেম্বর ২০১০ পর্যন্ত লিবিয়ায় পাকিস্তানের রাষ্ট্রদূত ছিলেন। পাকিস্তান সেনাবাহিনীর একজন প্রাক্তন অধিনায়ক, খান লাহোরের সরকারী কলেজ বিশ্ববিদ্যালয় থেকে অর্থনীতি ও রাষ্ট্রবিজ্ঞানে স্নাতকোত্তর; পাঞ্জাব বিশ্ববিদ্যালয়, লাহোর থেকে ইতিহাসে স্নাতকোত্তর; ইনস্টিটিউট ইন্টারন্যাশনাল ডি'এডমিনিস্ট্রেশন পাবলিক, প্যারিস থেকে কূটনীতিতে স্নাতকোত্তর ডিপ্লোমা; এবং লন্ডন বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতক সম্পূর্ণ করেছেন। কূটনীতিক হিসাবে তিনি জাতিসংঘে এবং পূর্ব তিমুর, ইয়েমেন, সোমালিয়া এবং বোতসোয়ানে দেশ প্রধান হিসাবেও দায়িত্ব পালন করেছেন।   তথ্যসূত্র   বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি সেনা কর্মকর্তা বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
২০২২ শীতকালীন প্যারালিম্পিক, অফিসিয়ালিভাবে ১৩তম প্যারালিম্পিক শীতকালীন গেমস হল একটি শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে ২০২২ সালের ৪ - ১৩ মার্চ চীনের বেইজিংয়ে অনুষ্ঠিত হবে।  বেইজিং একমাত্র শহর যে গ্রীষ্মকালীন ও শীতকালীন উভয় প্যারালিম্পিক সংস্করণের স্বাগতিক হতে পেরেছে।   মাঠসমূহ  right|300px|thumb|Paralympic clusters   বেইজিং ক্লাস্টার  অলিম্পিক গ্রীণ মাঠসমূহ  বেইজিং ন্যাশনাল অ্যাকুয়েটিক সেন্টার – কার্লিং  বেইজিং ন্যাশনাল ইনডোর স্টেডিয়াম – স্লেজ হকি  বেইজিং ন্যাশনাল স্টেডিয়াম – উদ্বোধনী এবং  সমাপনী অনুষ্ঠান   বেইজিং প্যারালিম্পিক ভিলেজ  চীন জাতীয় কনভেনশন সেন্টার – MPC/IBC   Yanqing Cluster   Xiaohaituo Alpine Skiing Field – আলপাইন স্কিং  Yanqing MMC: মিডিয়া সেন্টার  ইয়ানকিং প্যারালিম্পিক ভিলেজ   Zhangjiakou Cluster   Kuyangshu Biathlon Field – বায়াথলন   Genting Hotel – মিডিয়া সেন্টার  Genting Ski Resort – স্নোবোর্ডিং   Zhangjiakou Paralympic Village  আরও দেখুন    ২০২২ শীতকালীন অলিম্পিক  তথ্যসূত্র   বহিঃসংযোগ   Beijing 2022 web site  বিষয়শ্রেণী:২০২২ শীতকালীন প্যারালিম্পিক বিষয়শ্রেণী:শীতকালীন প্যারালিম্পিক গেমস বিষয়শ্রেণী:২০২২-এ বহু-ক্রীড়া প্রতিযোগিতা বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা